מה זה תקרות מתיחה ולמה זה טוב?
תקרות מתיחה הן תקרות המורכבות מיריעות PVC המולחמות זו לזו ליצירת התקרה במידה הנדרשת. יריעות PVC לעניין זה מגיעות ברוחב של כ 2.5 מטרים, אם כי אפשר למצוא גם יריעות גדולות יותר בהזמנה מיוחדת. על מנת ליצור משטחים גדולים במידות הנדרשות, מבצעים הלחמה של היריעות זו לזו על ידי חימום הקצוות שלהן באמצעות מבער. הלחמה זו היא עניין מקצועי לחלוטין, וחשוב שיבוצע על ידי איש מקצוע מנוסה על מנת לקבל את האפקט האסתטי המיטבי. התקרה עצמה היא קלה מאוד במשקל, וקלה מאוד להתקנה. כמו כן, יריעות אלה הן עמידות בפני אש, כך שאין חשש בהיבט זה. במקרים בהם המבנה סובל מבעיות אקוסטיות, תקרה מתוחה יכולות להעניק לכם פתרון מעולה ליצירת אקוסטיקה טובה יותר בחלל המבנה.
השימוש בתקרת מתיחה הוא כמובן עניין אסתטי ועיצובי, ובמרבית המקרים אינו בא להחליף את תקרת הבטון או האבן של המבנה. לא רק שתקרה מתוחה לא תוכל לספק לכם את ההגנה המסופקת על ידי תקרת אבן, אלא שכנראה גם לא תוכלו למצוא מהנדס שיאשר מבנה ללא תקרת אבן, ואשר מבוסס על תקרה נמתחת בלבד. אם כך, למה טובה תקרה מתוחה? ובכן, תקרה מתוחה מאפשרת לכם ליצור אפקטים עיצוביים יוצאי דופן, אותם אתם בדרך כלל מכירים ממסעדות, ברים, מועדונים, אולמות אירועים, משרדי יוקרה וכדומה. התקרה היא מרכיב גדול ומרכזי בעיצוב הכולל של הבית, ולמעשה אחד המרכיבים בעל שטח הפנים הגדול ביותר בבית בדומה לרצפה ולקירות הבית.
הדרך הטובה ביותר לעצב את התקרה שלכם ולהעניק לחדר אופי ואווירה שונים לחלוטין היא באמצעות תקרות מתוחות. מאחר והתקרות מתיחה עשויות יריעות PVC, ניתן ליצור כל אפקט רצוי שהוא, לרבות הדפסים מגוונים, שילוב גופי תאורה, יצירת ברק, החזרי אור, משחקי תאורה וצבע וכדומה. כמו כן, מאחר ומדובר ביריעות קלות משקל, ניתן למתוח אותן בצורה מושלמת כך שהמביט בהן כלל לא יודע או יכול לדעת שמדובר על תקרה מתוחה.